《古意二首 其一》
元代·刘祁

庭前有桂树，绿叶尚离披。秋风动地起，飘落将安归。

高飞入青云，下飞入污泥。贵贱既偶尔，孰为喜与悲。

作者简介：祁字京叔，浑源人。弱冠举金进士，廷试失意，即闭户读书。凡七年而殁，年四十八。京叔好三苏文，为学能自刻厉，文章议论，粹然一出于正。有《神川遁士集》二十卷、《处言》四十三篇、《归潜志》三卷。